สวัสดีค่ะ ตอนนี้หนูกินกำเนิดแบบเม็ดยี่ห้อไดแอนหนูอยากทราบว่ายาคุมที่ชื่อ เลอเมาร่า เป็นยาคุมชนิดอะไรสามารถคุมกำเนิดเกมือนยาคุมตัวอื่นหรือไมและเป็นอันตรายต่อเราหรือไม่
สวัสดีค่ะ ยาคุมกำเนิดเลอร์เมร่า (Lermera ®) เป็นยาคุมกำเนิดที่ประกอบด้วยฮอร์โมนรวม 2 ชนิด ได้แก่ Ethinyl Estradiol ขนาด 0.03 มิลลิกรัม และ Levonorgestrel ขนาด 0.15 มิลลิกรัม ใน 1 แผงประกอบด้วยเม็ดยา 21 เม็ดเป็นยาคุมกำเนิดชนิดฮอร์โมนรวมที่มีประสิทธิภาพสูงในการป้องกันการตั้งครรภ์ หากกินต่อเนื่องจนครบแผง และเนื่องจากมีปริมาณฮอร์โมนเอสโตรเจนน้อย จึงพบผลข้างเคียงเรื่องอาการคลื่นไส้ อาเจียน เวียนศีรษะ เจ็บหน้าอก บวมน้ำได้น้อย แต่เนื่องจากมีปริมาณฮอร์โมนเพศอีกชนิดที่อาจมีผลข้างเคียงเช่น อาการขนดก มีสิว ผิวมัน น้ำหนักตัวเพิ่มได้ดังนั้นเป็นยาคุมกำเนิดที่อาจพบผลข้างเคียง คลื่นไส้ อาเจียน เวียนศีรษะ เจ็บหน้าอก บวมน้ำได้น้อย แต่อาจจะมีทำให้มีอาการขนดก มีสิว ผิวมัน น้ำหนักตัวเพิ่มได้มาก จึงอาจไม่เหมาะกับผู้ที่มีปัญหาสิว หรือมีผิวมันค่ะดังนั้นควรเลือกใช้ให้เหมาะกับตนเองมากที่สุด จริงๆแล้ว หากไม่มีปัญหาเกี่ยวกับการใช้ยาคุมแบบเดิม ก็ไม่จำเป็นต้องเปลี่ยนชนิดบ่อยๆ เพราะยาคุมแต่ละชนิดนั้นมีความแตกต่างกันได้ และการเปลี่ยนยาคุมโดยไม่จำเป็น อาจทำให้เจอผลข้างเคียงที่ไม่พึงประสงค์ได้